Diari Oficial de la Generalitat Valenciana


Sumari del DOGV 3560, del 13-08-1999 (1999/6755)

Informació pública de les bases específiques per a la provisió mitjançant concurs oposició d'una plaça de peó d'escomeses diverses, vacant en la plantilla de personal laboral, de duració indefinida de l'Ajuntament de Puçol.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3560

Data del DOGV
:   13-08-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6755


Data del document
:   28-06-1999

Organisme emissor
:   Ajuntament de Puçol

Tipus de document
:   Convocatòria

Descriptors 

:   * Puçol
    * concurs administratiu
    * administració local

Informació pública de les bases específiques per a la provisió mitjançant concurs oposició d'una plaça de peó d'escomeses diverses, vacant en la plantilla de personal laboral, de duració indefinida de l'Ajuntament de Puçol. [1999/S6755]
  
L'Ajuntament Ple, en sessió celebrada el dia 6 de maig de 1999, va adoptar acord sobre aprovació de les bases específiques per a la provisió d'una plaça de peó d'escomeses diverses, règim laboral, duració indefinida, mitjançant concurs oposició que a continuació es transcriuen.
  
Bases específiques per a la provisió en règim laboral d'una plaça de peó d'escomeses diverses vacant en la relació de llocs de treball de personal laboral, duració indefinida de l'Ajuntament de Puçol.
  
Primera. Objecte de la convocatòria
  
Bases de la convocatòria per a la provisió mitjançant concurs oposició lliure d'una plaça de peó d'escomeses diverses, vacant en la relació de llocs de treball de personal laboral de duració indefinida d'aquest ajuntament, i que té la relació de serveis de caràcter laboral i en conseqüència està subjecta a la legislació laboral vigent, dotada de les retribucions bàsiques corresponents al grup E, inclosa en l'oferta d'ocupació pública de 1996 d'aquest ajuntament, publicada en el Boletín Oficial del Estado número 261, de data 29 d'octubre de 1996.
  
Les funcions del lloc de treball seran la realització de treballs de la seua categoria relacionats amb matèries de paleta, electricitat, fontaneria, jardineria, manteniment d'instal·lacions i immobles, que li puguen ser encomanats per l'ajuntament en atenció a les necessitats dels serveis.
  
Segona. Requisits dels aspirants
  
a) Els previstos en les bases generals aprovades pel Ple de l'Ajuntament en sessions de 25 de juliol i 31 d'octubre de 1997, modificades en sessió de data 16 de gener de 1998 i publicades en el Butlletí Oficial de la Província de València número 299, de data 17 de desembre de 1997, i número 76, de data 31 de març de 1998; i Diari Oficial de la Generalitat Valenciana número 3.145, de data 18 de desembre de 1997, i número 3.228, de 23 d'abril de 1998.
  
b) Titulació exigida:
  
Estar en possessió del títol de certificat d'escolaritat o equivalent.
  
Tercera. Instàncies i admissió
  
Les instàncies en què se sol·licite formar part en el concurs oposició, es presentaran en el Registre General de l'Ajuntament dins del termini improrrogable de 20 dies naturals, comptadors des de l'endemà de la publicació en extracte de la convocatòria en el Boletín Oficial del Estado i s'adreçaran al president de la corporació.
  
Els aspirants hauran de manifestar en les instàncies que reuneixen totes i cadascuna de les condicions exigides en la base segona.
  
Les instàncies podran presentar-se en la forma que determina l'article 38.4 de la Llei 30/1992, de 26 de novembre.
  
A les instàncies s'acompanyarà el justificant d'haver ingressat en la caixa municipal els drets d'examen, que es fixen en la quantitat de 1.500 pessetes.
  
A les instàncies s'acompanyaran obligatòriament els documents justificatius dels mèrits al·legats, i còpia compulsada de la titulació exigida en la convocatòria.
  
En el cas d'instàncies defectuoses, es requerirà a l'interessat perquè esmene les deficiències, i se li notificarà que si no ho fa abans de 10 dies quedarà exclòs de la llista d'aspirants.
  
Quarta. Llista d'aspirants
  
Una vegada finalitzat el termini de presentació d'instàncies, la Presidència de la corporació aprovarà la llista provisional dels aspirants admesos i exclosos, que es farà pública en el Butlletí Oficial de la Província de València i en el tauler d'edictes, i es concedirà un termini de 10 dies hàbils per a reclamacions. Aquestes reclamacions, si hi ha, seran acceptades o rebutjades en la resolució per la qual s'aprove la llista definitiva, que es publicarà, també en la forma indicada. En la resolució que aprova la llista definitiva, s'indicarà a més el dia, la data i l'hora de l'inici de les proves selectives, l'ordre d'actuació dels aspirants, prèviament determinat mitjançant sorteig, la composició del tribunal i la data de constitució d'aquests per a valorar els mèrits.
  
Cinquena. Tribunal qualificador
  
Estarà constituït pels membres següents:
  
President: l'alcalde president de l'ajuntament o regidor en qui delegue.
  
Secretari: el de la corporació o funcionari en qui delegue.
  
Vocals:
  
- Un representant del professorat oficial designat per l'Institut Valencià d'Administració Pública.
  
- Un representant de l'administració del Consell de la Generalitat Valenciana designat per la Direcció General d'Administració Local.
  
- El funcionari que ocupe la direcció del respectiu servei dins de l'especialitat o, si no es possible, un tècnic superior o un expert designat pel president de la corporació municipal.
  
- Un contractat laboral, designat per la corporació a proposta de la Junta de Personal o per l'òrgan de representació del personal.
  
Així mateix, assistiran també:
  
Un representant sindical, amb veu però sense vot.
  
Un membre dels grups polítics municipals de l'oposició en representació d'aquests, sense veu i sense vot.
  
La designació dels membres del tribunal inclourà la dels suplents respectius.
  
El tribunal podrà disposar de la incorporació als seus treballs d'assessors especialistes quan les característiques o la dificultat de les proves així ho requeresquen, que col·laboraran amb el tribunal i tindran veu però no vot.
  
Sisena. Fase de concurs
  
Abans de realitzar-se la fase d'oposició el tribunal procedirà a la valoració dels mèrits presentats pels aspirants d'acord amb el barem següent:
  
6.1 Serveis prestats: en lloc de treball similar al de la plaça convocada, a 0,1 punts per mes, fins un màxim de 2 punts.
  
Els períodes de temps inferiors a l'any natural es prorratejaran proporcionalment.
  
6.2 Coneixements de valencià: El coneixement del valencià es valorarà fins un màxim d'1 punt sempre que s'acredite estar en possessió del pertinent certificat o homologació expedit per la Junta Qualificadora de Coneixements del Valencià d'acord amb la següent escala:
  
Grau elemental: 0,25 punts.
  
Grau mitjà: 0,50 punts.
  
Grau superior: 1 punt.
  
En el cas que es posseïsca més d'un certificat, sols es valorarà el de nivell superior.
  
6.3 Cursos: se valoraran fins un màxim d'1 punt, els cursos impartits per organismes oficials, el contingut del qual es refereix a les matèries relacionades amb les escomeses a realitzar en el lloc de treball relacionades en l'apartat primer d'aquestes bases.
  
Fins 100 hores: 0,25 punts.
  
De 100 a 200 hores: 0,50 punts.
  
Més de 200 hores: 1 punt.
  
6.4 Trobar-se en possessió del carnet de conduir de la classe B-1: 1 punt.
  
Setena. Fase d'oposició
  
7.1 Primer exercici, obligatori i eliminatori: consistirà en realitzar una prova pràctica determinada pel tribunal, relacionada amb la plaça objecte de la convocatòria.
  
Es puntuarà fins un màxim de 10 punts, i serà necessari aconseguir un mínim de 5 punts per a realitzar l'exercici següent.
  
7.2 Segon exercici, obligatori i eliminatori: consistirà en resoldre, en un període màxim d'una hora, un qüestionari de preguntes sobre les matèries relacionades en el temari que figura com a annex d'aquesta convocatòria.
  
Es puntuarà fins un màxim de 10 punts, i serà necessari aconseguir un mínim de 5 punts per a realitzar l'exercici següent.
  
7.3 Tercer exercici, obligatori i no eliminatori sobre coneixements de valencià: consistirà en la lectura d'un text elegit pel tribunal i traducció oral del valencià al castellà i viceversa de les frases o paraules proposades pel tribunal. Es puntuarà fins un màxim de 5 punts.
  
7.4 Entrevista: el tribunal podrà acordar la celebració d'una entrevista personal, en la qual es valorarà la idoneïtat i aptitud dels aspirants en relació amb les funcions a desenvolupar. Es puntuarà amb un màxim d'1 punt.
  
Vuitena. Qualificació dels exercicis
  
Els exercicis es qualificaran en la forma assenyalada en la base setena.
  
La qualificació per a cada exercici i aspirant es determinarà per la mitjana que resulte de les qualificacions atorgades per cada membre del tribunal, i eliminarà en tot cas les puntuacions màximes i mínimes, quan entre aquestes existisca una diferència igual o superior a quatre punts.
  
Les qualificacions de cada exercici es faran públiques el mateix dia en què s'acorden pel tribunal en el tauler d'edictes de la corporació. La qualificació dels mèrits del concurs es farà pública en el tauler d'edictes amb anterioritat a la celebració de la fase d'oposició.
  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis de l'oposició i de la qualificació dels mèrits del concurs.
  
Novena. Relació d'aprovats, presentació de documents i nomenament
  
Finalitzades les proves selectives, el tribunal farà públiques en el lloc o llocs de celebració de l'últim exercici i en el tauler d'edictes de l'ajuntament, la relació d'aspirants que hagen superat les proves, per ordre de puntuació final obtinguda en nombre no superior al de places convocades, i s'elevarà a l'òrgan competent la proposta de nomenament dels aspirants aprovats.
  
En el termini de 20 dies naturals comptadors des de l'endemà de la publicació de la llista d'aprovats en el tauler d'anuncis, l'aspirant proposat pel tribunal presentarà els documents que s'assenyalen en l'apartat 12 de les bases generals que regeixen la selecció del personal al servei d'aquest ajuntament.
  
Deu. Incidències
  
El tribunal està facultat per a resoldre els dubtes que es presenten i prendre els acords necessaris per al bon ordre i desenvolupament del concurs oposició.
  
Onze. Impugnació
  
Aquestes bases, la seua convocatòria i tots els actes administratius es deriven d'aquesta i de les actuacions del tribunal, podran ser impugnats pels interessats en els casos i formes establides en la Llei 30/1992, de Règim Jurídic de les Administracions Públiques i del Procediment Administratiu Comú.
  
Dotze. Publicació
  
Aquestes bases es publicaran en el Butlletí Oficial de la Província de Valencià i en el Diari Oficial de la Generalitat Valenciana, i l'anunci de la convocatòria en extracte en el Boletín Oficial del Estado.
  
Tretze
  
En allò no previst en aquestes bases caldrà atendre a allò que es disposa en les bases de caràcter general aprovades per la corporació.
  
Annex I.
  
Programa
  
Tema 1. La Constitució Espanyola. Principis generals. Drets i deures fonamentals dels espanyols.
  
Tema 2. L'Organització municipal. Els òrgans bàsics: alcalde, tinents d'alcalde, ple i comissió de govern. Els òrgans complementaris. Règim de sessions i acords de les corporacions locals.
  
Tema 3. Materials de construcció. Dosificacions de morters i formigons, segons la seua utilització. Estri i eines específiques d'ofici de paleta.
  
Tema 4. Mesures de protecció, seguretat i senyalització.
  
Tema 5. Nocions sobre senyalització vial horitzontal i vertical.
  
Tema 6. Els jardins de la població de Puçol, i llista de carrers d'aquest municipi.
  
Tema 7. Nocions bàsiques d'electricitat, fontaneria i jardineria.
  
Contra l'aprovació d'aquestes bases, i també el seu contingut i altres actes derivats d'aquestes, es podrà interposar recurs, en la forma i terminis establits en la Llei 30/1992, de 26 de novembre, modificada per la Llei 4/1999, de 13 de gener.
  
Així mateix els interessats podran interposar qualsevol altre recurs que estimen pertinent en defensa dels seus drets.
  
Els terminis es comptaran a partir de l'endemà de la publicació en el mitjà corresponent.